**ZAVRŠNA KONFERENCIJA**

Dana 18.12.2018. u Svečanoj dvorani Sveučilišta u Zadru održana je Završna konferencija projekta **“ZadarZaDar”-** Doživljajna pedagogija u prirodoslovnim predmetima za razvoj darovitih učenika UP.03.2.2.02.

Financijska sredstva za provedbu projekta u iznosu od 973.127,32 kn osigurana su iz Europskog socijalnog fonda.

Projekt je trajao od 28.6.2017. do 27.12.2018.

Svrha projekta je ojačati kapacitete zadarskih osnovnih škola za uspostavu sustava koji će omogućiti rano uočavanje i identifikaciju darovitih učenika, primjenu doživljajne pedagogije i druge oblike razvoja darovitih učenika te uspostaviti suradničku platformu za podršku „Online centar Zadar za darovite”.

Nositelj projekta je OŠ Bartula Kašića Zadar u partnerstvu s OŠ Krune Krstića, OŠ Zadarski otoci, OŠ Šimuna Kožičića Benje, OŠ Sveti Filip i Jakov, Sveučilištem u Zadru (Odjel za pedagogiju i Odjel za izobrazbu učitelja i odgojitelja), te Gradom Zadrom.

Voditeljica projekta Vera Šušić predstavila je rezultate provedbe projekta:

* 150 učitelja i stručnih suradnika sudjelovali su u edukacijama za jačanje kompetencija za uočavanje, identifikaciju i rad s darovitim učenicima
* opremljen je Praktikum prirodoslovlja - nabavljeni su didaktički setovi iz Fizike, Kemije, Biologije i obnovljivih izvora energije (OŠ B. Kašića svi setovi, partnerske škole po 1 set), prijenosno računalo, projektor, platno za projektor, pametna ploča, namještaj, energetski blokovi…
* održan je Okrugli stol - Mogućnosti multipliciranja rezultata ovog projekta na nacionalnoj razini
* učitelji Fizike, Kemije, Biologije i Geografije napravili su individualizirane kurikulume za potencijalno darovite učenike, ukupno 105 individualiziranih kurikuluma
* realizirane su 4 istraživačko terenske nastave za potencijalno darovite učenike
* razvijeni su novi alati za identifikaciju darovitih učenika: Skale za procjenu osobina darovitih učenika – skale za učitelje i skale za roditelje, Upitnik za učenike – vršnjačka procjena i samoprocjena
* kreiran je priručnik s radionicama za razvijanje socijalnih i emocionalnih vještina darovitih učenika
* publicirana je znanstvena monografija “Odgoj i obrazovanje darovitih učenika suvremene pedagogijske implikacije“
* sve škole koje sudjeluju u projektu oformile su Tim za darovite
* izrađeno je 5 školskih planova za rad s darovitim učenicima
* nabavljeni su testovi za procjenu intelektualnih sposobnosti učenika 1. razreda
* napravljena su 2 dokumentarna filma o provedbi i rezultatima projekta
* stvorena je on-line suradnička platforma “Online centar Zadar za darovite”
* svi materijali kreirani u ovom projektu besplatno su dostupni na poveznici
* [http://zadar-za-dar.eu](http://zadar-za-dar.eu/)